**แนวทางการขับเคลื่อนโครงการถังขยะเปียก ลดโลกร้อนขององค์กรปกครองส่วนท้องถิ่น**

 **ปีงบประมาณ พ.ศ. 2568**

**กระทรวงมหาดไทย กรมส่งเสริมการปกครองท้องถิ่น**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**1. ที่มา**

 กรมส่งเสริมการปกครองท้องถิ่นในฐานะผู้พัฒนาโครงการ ได้ขึ้นทะเบียนโครงการถังขยะเปียก
ลดโลกร้อนขององค์กรปกครองส่วนท้องถิ่น เป็นโครงการลดก๊าซเรือนกระจกภาคสมัครใจในประเทศไทย
หรือ Thailand Voluntary Emission Reduction Program: T-VER เมื่อเดือนกุมภาพันธ์ 2562
โดยมีประชาชนที่เข้าร่วมโครงการ 36,644,309 คน โรงเรียนในสังกัดองค์กรปกครองส่วนท้องถิ่น 1,701 แห่ง และศูนย์พัฒนาเด็กเล็กในสังกัดองค์กรปกครองส่วนท้องถิ่น 18,935 แห่ง มีระยะเวลาคิดเครดิตของโครงการ ตั้งแต่วันที่ 1 กรกฎาคม 2562 – 30 มิถุนายน 2569 หรือระยะเวลา 7 ปี โดยมีแผนการรับรองปริมาณ
ก๊าซเรือนกระจกจากโครงการถังขยะเปียก ลดโลกร้อนของกรมส่งเสริมการปกครองท้องถิ่น

 กรมส่งเสริมการปกครองท้องถิ่นได้กำหนดแผนการรับรองปริมาณก๊าซเรือนกระจกจากโครงการ
ถังขยะเปียก ลดโลกร้อน ระหว่างปี พ.ศ. 2565 – 2569 จำนวน 6 รอบ โดยคาดว่าโครงการฯ จะสามารถลดปริมาณก๊าซเรือนกระจกได้ราว 1.87 ล้านตันคาร์บอนไดออกไซด์เทียบเท่า สูงกว่าเป้าหมายการลด
ก๊าซเรือนกระจกที่ประเทศกำหนด สาขาการจัดการของเสีย (Nationally Determined Contributions: NDC) ที่ 1.6 ล้านตันคาร์บอนไดออกไซด์เทียบเท่า) ดังนี้

|  |  |  |  |  |  |
| --- | --- | --- | --- | --- | --- |
| **ครั้งที่** | **ระยะเวลารับรองปริมาณก๊าซเรือนกระจก** | **จำนวนเดือน** | **จำนวนครัวเรือน** | **จำนวนจังหวัด** | **จำนวนตันคาร์บอนไดออกไซด์เทียบเท่า** |
| 1 | กรกฎาคม – กันยายน 2565(รับรองแล้ว) | 3 | 456,647 | 4 | 3,140 |
| 2 | ตุลาคม 2565 - มีนาคม 2566(รับรองแล้ว) | 6 | 4,849,415 | 22 | 85,303 |
| 3 | เมษายน 2566 – กันยายน 2566(รับรองแล้ว) | 6 | 14,486,752 | 76 | 277,951 |
| 4 | ตุลาคม 2566 – มิถุนายน 2567  | 9 | 14,486,752 | 76 | 412,000 |
| 5 | กรกฎาคม 2567 - มิถุนายน 2568 | 9 | 14,486,752 | 76 | 550,000 |
| 6 | กรกฎาคม 2568 - มิถุนายน 2569 | 9 | 14,486,752 | 76 | 550,000 |
| **รวม** | **1,878,445** |

 กรมส่งเสริมการปกครองท้องถิ่นได้ว่าจ้างผู้ประเมินภายนอก (VVB) ดำเนินการทวนสอบรับรองปริมาณก๊าซเรือนกระจกจากโครงการถังขยะเปียก ลดโลกร้อน รอบที่ 1 รอบที่ 2 และรอบที่ 3 เสร็จสิ้นแล้ว ดังนี้

 **1.1** **การทวนสอบรับรองปริมาณก๊าซเรือนกระจกรอบที่ 1 ประจำปีงบประมาณ พ.ศ. 2565**
ทวนสอบโครงการฯ ในพื้นที่ 4 จังหวัดนำร่อง (สมุทรสงคราม ลำพูน เลย อำนาจเจริญ) ได้รับความเห็นชอบจากคณะกรรมการองค์การบริหารจัดการก๊าซเรือนกระจกรับรองปริมาณก๊าซเรือนกระจกโครงการถังขยะเปียก

/ลดโลกร้อน…

ลดโลกร้อน ข้อมูลการรับรองปริมาณก๊าซเรือนกระจก 3 เดือน (กรกฎาคม - กันยายน 2565) จำนวน 3,140 ตัน คาร์บอนไดออกไซด์เทียบเท่า โดยธนาคารกสิกรไทยได้สนับสนุนโครงการด้วยการซื้อคาร์บอนเครดิตในราคา
ตันละ 260 บาท รวมเป็นเงิน 816,400 บาท

 **1.2 การทวนสอบรับรองปริมาณก๊าซเรือนกระจกรอบที่ 2 ประจำปีงบประมาณ พ.ศ. 2566**
ทวนสอบโครงการฯ ในพื้นที่ 22 จังหวัด ได้รับความเห็นชอบจากคณะกรรมการองค์การบริหารจัดการ
ก๊าซเรือนกระจกรับรองปริมาณก๊าซเรือนกระจกโครงการถังขยะเปียก ลดโลกร้อน ข้อมูลการรับรองปริมาณก๊าซเรือนกระจก 6 เดือน (ตุลาคม 2565 – มีนาคม 2566) จำนวน 85,303 ตันคาร์บอนไดออกไซด์เทียบเท่า ปัจจุบันมีผู้ประกอบการสนับสนุนโครงการโดยซื้อคาร์บอนเครดิตจากโครงการจำนวน 6,155 ตันคาร์บอนไดออกไซด์เทียบเท่า คิดเป็นเงิน 1,464,600 บาท

 **1.3** **การทวนสอบรับรองปริมาณก๊าซเรือนกระจกรอบที่ 3 ประจำปีงบประมาณ พ.ศ. 2567**ทวนสอบโครงการฯ ในพื้นที่ 76 จังหวัด โดยมีครัวเรือนกลุ่มเป้าหมาย จำนวน 14,486,752 ครัวเรือน
โดยได้รับความเห็นชอบจากคณะกรรมการองค์การบริหารจัดการก๊าซเรือนกระจกรับรองปริมาณ
ก๊าซเรือนกระจกโครงการถังขยะเปียกลดโลกร้อน ข้อมูลการรับรองปริมาณก๊าซเรือนกระจก 6 เดือน
(เมษายน 2566 – กันยายน 2566) จำนวน 277,951 ตันคาร์บอนไดออกไซด์เทียบเท่า

 **๑.๔ ประโยชน์ที่ประชาชนได้รับจาการจัดทำถังขยะเปียก ลดโลกร้อน**

๑) ลดปริมาณขยะต้นทางได้ประมาณ ๓.๓ ล้านตันต่อปี

2) ลดค่าใช้จ่ายเก็บขนขยะขององค์กรปกครองส่วนท้องถิ่นได้กว่า ๒,๘๐๐ ล้านบาท/ปี

๓) เศษขยะกลายเป็นปุ๋ย ๒ ล้านตันต่อปี นำไปบำรุงต้นไม้ในครัวเรือนและสวน

๔) มีรายได้จากการจำหน่ายสารบำรุงดิน (ปุ๋ย) ประมาณ ๗,๔๐๐ ล้านบาทต่อปี

๕) เทียบเท่ากับการปลูกต้นไม้ประมาณ ๔๑ ล้านต้นต่อปี

๖) สร้างรายได้กลับคืนสู่ชุมชน เพื่อนำไปพัฒนาโครงการสาธารณะประโยชน์ของชุมชน

 **๑.๕ ประโยชน์ที่ของผู้ซื้อได้รับจากคาร์บอนเครดิตจากโครงการถังขยะเปียก ลดโลกร้อน**

๑) เพื่อใช้ในการชดเชยการปล่อยก๊าซเรือนกระจก

๒) เพื่อบรรลุเป้าหมายของเกณฑ์ทางด้านสิ่งแวดล้อมต่างๆ และการรายงานข้อมูลขององค์กร

๓) เพื่อสร้างภาพลักษณ์ที่ดีให้กับองค์กร

 **2. เป้าหมายการขับเคลื่อนโครงการถังขยะเปียก ลดโลกร้อนขององค์กรปกครองส่วนท้องถิ่น ปีงบประมาณ พ.ศ. 2568**

2.1 ประชาชนมีการคัดแยกขยะครัวเรือนโดยมีการจัดทำถังขยะเปียก ลดโลกร้อนอย่างถูกวิธี ต่อเนื่อง และเกิดเป็นวิถีชีวิตของประชาชนในท้องถิ่นอย่างยั่งยืน และมีการนำเข้าข้อมูลในระบบสารสนเทศ
ด้านการจัดการขยะมูลฝอยขององค์กรปกครองส่วนท้องถิ่น (DLA Waste) อย่างถูกต้อง ครบถ้วน และเป็นปัจจุบัน

 2.2 เตรียมการทวนสอบเพื่อรับรองปริมาณก๊าซเรือนกระจกจากโครงการฯ ในรอบที่ 4 จำนวน 9 เดือน (ตุลาคม 2566 – มิถุนายน 2567)

/**3. แนวทาง**…

**3. แนวทางการดำเนินงาน**

 ในปีงบประมาณ พ.ศ. 2567กรมส่งเสริมการปกครองท้องถิ่นได้ขับเคลื่อนการดำเนินโครงการถังขยะเปียก
ลดโลกร้อนขององค์กรปกครองส่วนท้องถิ่น จนมีผลการ**ดำเนินการ (ข้อมูล ณ วันที่ 2 มกราคม 2567) ครัวเรือนที่มีการจัดทำถังขยะเปียก ครบถ้วนร้อยละ 100** และได้จัดทำแผนปฏิบัติการเชิงกลยุทธ์แนวใหม่
RE-X-RAY โครงการถังขยะเปียก ลดโลกร้อน เพื่อบรรลุเป้าหมายการปล่อยก๊าซเรือนกระจกสุทธิเป็นศูนย์
โดยกำหนดแนวทางการขับเคลื่อนการปฏิบัติการเชิงกลยุทธ์แนวใหม่ ทั้งในระดับกรมส่งเสริมการปกครองท้องถิ่น จังหวัด อำเภอ และองค์กรปกครองส่วนท้องถิ่น เพื่อสุ่มตรวจการจัดทำถังขยะเปียกของทุกครัวเรือน (RE-X-RAY) ตามข้อมูลในระบบสารสนเทศด้านการจัดการขยะมูลฝอยขององค์กรปกครองส่วนท้องถิ่น
ให้ถูกต้อง ครบถ้วน และเป็นปัจจุบัน

 ดังนั้น ในปีงบประมาณ พ.ศ. 2568 เพื่อให้การจัดทำถังขยะเปียก ลดโลกร้อนเป็นไปอย่างถูกวิธี ต่อเนื่อง และเกิดเป็นวิถีชีวิตของประชาชนในท้องถิ่นอย่างยั่งยืน กรมส่งเสริมการปกครองท้องถิ่นจึงได้มีหนังสือที่ มท 0802.2/ว 1454 ลงวันที่ 28 มีนาคม พ.ศ. 2568 เรื่อง การประเมินผลการปฏิบัติราชการ
ของข้าราชการพลเรือนสามัญในสังกัดกรมส่งเสริมการปกครองท้องถิ่น โดยมีตัวชี้วัดเพื่อขับเคลื่อนโครงการ
ถังขยะเปียก ลดโลกร้อนขององค์กรปกครองส่วนท้องถิ่น ประเทศไทย จำนวน 1 ตัวชี้วัด ได้แก่

 **ตัวชี้วัดที่ 13 : ระดับความสำเร็จของร้อยละเฉลี่ยถ่วงน้ำหนักในการขับเคลื่อนโครงการถังขยะเปียก ลดโลกร้อนขององค์กรปกครองส่วนท้องถิ่น ประเทศไทย**

|  |  |  |
| --- | --- | --- |
| **ตัวชี้วัด** | **น้ำหนัก** | **เกณฑ์ให้คะแนน** |
| **1** | **2** | **3** | **4** | **5** |
| 1. ร้อยละของครัวเรือนที่จัดทำถังขยะเปียก ลดโลกร้อนฯในภาพรวมจังหวัด  | 2.5 | 80 | 85 | 90 | 95 | 100 |
| 2. ระดับความสำเร็จในการดำเนินการตรวจสอบข้อมูลของครัวเรือนโครงการถังขยะเปียก ลดโลกร้อนฯ ขององค์กรปกครองส่วนท้องถิ่น | 2.5 | 1 | 2 | 3 | 4 | 5 |

**เกณฑ์การให้คะแนน :** ตัวชี้วัดที่ 1. ร้อยละของครัวเรือนที่จัดทำถังขยะเปียก ลดโลกร้อนฯ ในภาพรวมจังหวัด

**จำนวนครัวเรือนที่จัดทำถังขยะเปียก ลดโลกร้อนฯ**

**จำนวนครัวเรือนทั้งหมดในจังหวัด**

(จำนวนครัวเรือนให้เป็นไปตามระบบสารสนเทศ DLA Waste)

**X 100 = ร้อยละ ......**

**คำอธิบาย:** **ข้อมูลจำนวนครัวเรือนที่จัดทำถังขยะเปียก ลดโลกร้อนฯ** ในระบบสารสนเทศด้านการจัดการขยะมูลฝอย ขององค์กรปกครองส่วนท้องถิ่น (DLA Waste) **เดือนพฤษภาคม 2568** หารด้วย**จำนวนครัวเรือนทั้งหมดในจังหวัด\***ตามฐานข้อมูลระบบสารสนเทศด้านการจัดการขยะมูลฝอย ขององค์กรปกครองส่วนท้องถิ่น (DLA Waste) และนำมาคำนวณเป็นร้อยละตามตัวชี้วัดที่กำหนด

\***จำนวนครัวเรือนทั้งหมดในจังหวัด**หมายความรวมถึงครัวเรือนที่มีการการดำเนินการจัดการขยะอินทรีย์
ในชุมชนเมืองด้วย

/**เกณฑ์**…

**เกณฑ์การให้คะแนน :** ตัวชี้วัดที่ 2. ระดับความสำเร็จในการดำเนินการตรวจสอบข้อมูลของครัวเรือนโครงการ
ถังขยะเปียก ลดโลกร้อนฯ ขององค์กรปกครองส่วนท้องถิ่น

|  |  |
| --- | --- |
| **ระดับคะแนน** | **เกณฑ์การให้คะแนน**  |
| **1** | ร้อยละ 80 ของจำนวนครัวเรือนทั้งหมดในจังหวัดมีการจัดทำถังขยะเปียก ลดโลกร้อนฯ |
| **2** | ร้อยละ 85 ของจำนวนครัวเรือนทั้งหมดในจังหวัดมีการจัดทำถังขยะเปียก ลดโลกร้อนฯ |
| **3** | ร้อยละ 90 ของจำนวนครัวเรือนทั้งหมดในจังหวัดมีการจัดทำถังขยะเปียก ลดโลกร้อนฯ |
| **4** | ร้อยละ 95 ของจำนวนครัวเรือนทั้งหมดในจังหวัดมีการจัดทำถังขยะเปียก ลดโลกร้อนฯ |
| **5** | ร้อยละ 100 ของจำนวนครัวเรือนทั้งหมดในจังหวัดมีการจัดทำถังขยะเปียก ลดโลกร้อนฯ |

**4. กระบวนการยืนยันข้อมูลของครัวเรือนของโครงการถังขยะเปียก ลดโลกร้อนฯ ขององค์กรปกครอง
ส่วนท้องถิ่น**

1) องค์กรปกครองส่วนท้องถิ่นจัดทำสรุปผลครัวเรือนที่มีการจัดทำถังขยะเปียก ลดโลกร้อนฯ
ของเดือนพฤษภาคม 2568 ตามแบบฟอร์มที่กรมส่งเสริมการปกครองท้องถิ่นกำหนด เพื่อเสนอเข้าที่ประชุมคณะกรรมการจัดการสิ่งปฏิกูลและมูลฝอย

2) คณะกรรมการจัดการสิ่งปฏิกูลและมูลฝอยระดับองค์กรปกครองส่วนท้องถิ่นทุกแห่ง (ยกเว้น อบจ.)
มีการประชุมสรุปผลการขับเคลื่อนโครงการถังขยะเปียก ลดโลกร้อนฯ และมีมติยืนยันข้อมูลครัวเรือนที่จัดทำ
ถังขยะเปียก ลดโลกร้อนฯ ในระบบสารสนเทศด้านการจัดการขยะมูลฝอยขององค์กรปกครองส่วนท้องถิ่น
และรายงานผลการรับรองให้คณะกรรมการจัดการสิ่งปฏิกูลและมูลฝอยระดับอำเภอพิจารณา ภายวันที่
27 มิถุนายน 2568

3) คณะกรรมการจัดการสิ่งปฏิกูลและมูลฝอยระดับอำเภอมีการประชุมสรุปผลการขับเคลื่อนโครงการ
ถังขยะเปียก ลดโลกร้อนฯ และมีมติยืนยันข้อมูลครัวเรือนที่จัดทำถังขยะเปียก ลดโลกร้อนฯ ในระบบสารสนเทศ
ด้านการจัดการขยะมูลฝอยขององค์กรปกครองส่วนท้องถิ่น ในภาพรวมอำเภอ และรายงานผลการรับรอง
ให้คณะกรรมการจัดการสิ่งปฏิกูลและมูลฝอยระดับจังหวัดพิจารณา ภายวันที่ 25 กรกฎาคม 2568

4) คณะกรรมการจัดการสิ่งปฏิกูลและมูลฝอยระดับจังหวัดมีการประชุมสรุปผลการขับเคลื่อนโครงการ
ถังขยะเปียก ลดโลกร้อนฯ และมีมติยืนยันข้อมูลครัวเรือนที่จัดทำถังขยะเปียก ลดโลกร้อนฯ ในระบบสารสนเทศ
ด้านการจัดการขยะมูลฝอยขององค์กรปกครองส่วนท้องถิ่น ในภาพรวมจังหวัดภายวันที่ 29 สิงหาคม 2568

5) มีการรายงานข้อมูลมติที่ประชุมคณะกรรมการจัดการสิ่งปฏิกูลและมูลฝอยระดับจังหวัด
ตามข้อ 4) ให้กับกรมส่งเสริมการปกครองท้องถิ่นทราบ ภายในวันที่ 19 กันยายน 2568

ดังนั้น เพื่อให้การดำเนินโครงการถังขยะเปียก ลดโลกร้อนขององค์กรปกครองส่วนท้องถิ่น **ประเทศไทย เป็นไปตามเป้าหมายที่กำหนด จึงขอความร่วมมือจังหวัดดำเนินการตามแนวทางการ**ขับเคลื่อนโครงการ
ถังขยะเปียก ลดโลกร้อนขององค์กรปกครองส่วนท้องถิ่น **ประเทศไทย ปีงบประมาณ พ.ศ. 2568 ดังนี้**

| **แนวทาง** | **ขั้นตอนการดำเนินงาน** | เป้าหมาย |
| --- | --- | --- |
| **1. จัดทำสรุปผลครัวเรือนที่มีการจัดทำถังขยะเปียก ลดโลกร้อนฯ ของเดือนพฤษภาคม 2568**ตัวชี้วัดองค์กรปกครองส่วนท้องถิ่นจัดทำสรุปผลครัวเรือนที่มีการจัดทำถังขยะเปียก ลดโลกร้อนฯของเดือนพฤษภาคม 2568 ตามแบบฟอร์มที่กรมส่งเสริมการปกครองท้องถิ่นกำหนด เพื่อเสนอเข้าที่ประชุมคณะกรรมการจัดการสิ่งปฏิกูลและมูลฝอย  | **การจัดทำแผนการขับเคลื่อนโครงการถังขยะเปียก ลดโลกร้อนขององค์กรปกครองส่วนท้องถิ่น**ให้สำนักงานส่งเสริมการปกครองท้องถิ่นจังหวัดออกรายงานข้อมูลการจัดทำถังขยะเปียก ลดโลกร้อนข้อมูลเดือน**พฤษภาคม 2568** ในระบบสารสนเทศด้านการจัดการขยะมูลฝอยขององค์กรปกครองส่วนท้องถิ่น (DLA Waste)  | **ระยะเวลา****ภายในวันที่ 31พฤษภาคม 2567** |
| **2. การรับรองข้อมูลสรุปผลครัวเรือนที่มีการจัดทำถังขยะเปียก ลดโลกร้อนฯของเดือนพฤษภาคม 2568** **คณะกรรมการจัดการสิ่งปฏิกูลและมูลฝอยระดับอำเภอพิจารณา**ตัวชี้วัดคณะกรรมการจัดการสิ่งปฏิกูลและมูลฝอยระดับองค์กรปกครองส่วนท้องถิ่นทุกแห่ง (ยกเว้น อบจ.) มีการประชุมสรุปผลการขับเคลื่อนโครงการถังขยะเปียก ลดโลกร้อนฯ และมีมติยืนยันข้อมูลครัวเรือนที่จัดทำถังขยะเปียก ลดโลกร้อนฯ ในระบบสารสนเทศด้านการจัดการขยะมูลฝอยขององค์กรปกครองส่วนท้องถิ่น และรายงานผลการรับรองให้คณะกรรมการจัดการสิ่งปฏิกูลและมูลฝอยระดับอำเภอพิจารณา  | **การรับรองข้อมูลสรุปผลครัวเรือนที่มีการจัดทำถังขยะเปียก ลดโลกร้อนฯ ของเดือนพฤษภาคม 2568**ให้คณะกรรมการจัดการสิ่งปฏิกูลและมูลฝอยระดับอำเภอพิจารณามีการรับรองข้อมูลสรุปผลครัวเรือนที่มีการจัดทำถังขยะเปียก ลดโลกร้อนฯของเดือนพฤษภาคม 2568 คณะกรรมการจัดการสิ่งปฏิกูลและมูลฝอยระดับอำเภอพิจารณา | **ระยะเวลา****ภายวันที่ 27 มิถุนายน 2568** |
| **3. ประชุมสรุปผลการขับเคลื่อนโครงการถังขยะเปียก ลดโลกร้อนฯ และมีมติยืนยันข้อมูลครัวเรือนที่จัดทำถังขยะเปียก ลดโลกร้อนฯ ในระบบสารสนเทศ ด้านการจัดการขยะมูลฝอยขององค์กรปกครองส่วนท้องถิ่น**ตัวชี้วัดคณะกรรมการจัดการสิ่งปฏิกูลและมูลฝอยระดับอำเภอมีการประชุมสรุปผลการขับเคลื่อนโครงการถังขยะเปียก ลดโลกร้อนฯ และมีมติยืนยันข้อมูลครัวเรือนที่จัดทำถังขยะเปียก ลดโลกร้อนฯ ในระบบสารสนเทศ ด้านการจัดการขยะมูลฝอยขององค์กรปกครองส่วนท้องถิ่น ในภาพรวมอำเภอและรายงานผลการรับรองให้คณะกรรมการจัดการสิ่งปฏิกูลและมูลฝอยระดับจังหวัดพิจารณา  | **ให้**คณะกรรมการจัดการสิ่งปฏิกูลและมูลฝอยระดับอำเภอ**จัด**ประชุมสรุปผลการขับเคลื่อนโครงการถังขยะเปียก ลดโลกร้อนฯ และมีมติยืนยันข้อมูลครัวเรือนที่จัดทำถังขยะเปียก ลดโลกร้อนฯ ในระบบสารสนเทศ ด้านการจัดการขยะมูลฝอยขององค์กรปกครองส่วนท้องถิ่น และรายงานผลการรับรองให้คณะกรรมการจัดการสิ่งปฏิกูลและมูลฝอยระดับจังหวัดพิจารณา | **ระยะเวลา****ภายในวันที่** **25 กรกฎาคม 2568** |
| **4. การประชุมสรุปผลการขับเคลื่อนโครงการถังขยะเปียก ลดโลกร้อนฯ ของคณะกรรมการจัดการสิ่งปฏิกูลและมูลฝอยระดับจังหวัดมี**ตัวชี้วัดคณะกรรมการจัดการสิ่งปฏิกูลและมูลฝอยระดับจังหวัดมีการประชุมสรุปผลการขับเคลื่อนโครงการถังขยะเปียก ลดโลกร้อนฯ และมีมติยืนยันข้อมูลครัวเรือนที่จัดทำถังขยะเปียก ลดโลกร้อนฯ ในระบบสารสนเทศด้านการจัดการขยะมูลฝอยขององค์กรปกครองส่วนท้องถิ่น ในภาพรวมจังหวัด | **ให้**คณะกรรมการจัดการสิ่งปฏิกูลและมูลฝอยระดับจังหวัดมีการประชุมสรุปผลการขับเคลื่อนโครงการถังขยะเปียก ลดโลกร้อนฯ และมีมติยืนยันข้อมูลครัวเรือนที่จัดทำถังขยะเปียก ลดโลกร้อนฯ ในระบบสารสนเทศด้านการจัดการขยะมูลฝอยขององค์กรปกครองส่วนท้องถิ่น ในภาพรวมจังหวัด | **ระยะเวลา****ภายในเดือน****29 สิงหาคม 2568** |
| **5. การรายงานข้อมูลมติที่ประชุมคณะกรรมการจัดการสิ่งปฏิกูลและมูลฝอยระดับจังหวัด ตามข้อ 4) ให้กับกรมส่งเสริมการปกครองท้องถิ่น**ตัวชี้วัดมีการรายงานข้อมูลมติที่ประชุมคณะกรรมการจัดการสิ่งปฏิกูลและมูลฝอยระดับจังหวัด ตามข้อ 4) ให้กับกรมส่งเสริมการปกครองท้องถิ่นทราบ ภายในวันที่ 19 กันยายน 2568 | ให้สำนักงานส่งเสริมการปกครองท้องถิ่นจังหวัดข้อมูลมติที่ประชุมคณะกรรมการจัดการสิ่งปฏิกูลและมูลฝอยระดับจังหวัด ตามข้อ 4) ให้กับกรมส่งเสริมการปกครองท้องถิ่นทราบ | **ระยะเวลา****ภายในเดือน****19 กันยายน 2568** |

**4. ช่องทางการรายงานตัวชี้วัดที่ 13 ระดับความสำเร็จของร้อยละเฉลี่ยถ่วงน้ำหนักในการขับเคลื่อนโครงการถังขยะเปียก ลดโลกร้อนขององค์กรปกครองส่วนท้องถิ่น ประเทศไทย**



**โดยกำหนดให้จังหวัดรายงานข้อมูลให้ สถ. ทราบ ภายในวันที่ 19 กันยายน 2568
หากล่าช้ากว่ากำหนด จะปรับลดคะแนน 0.25 คะแนน ต่อวันทำการ
และหากจัดส่งภายหลังวันที่ 3 ตุลาคม 2568 จะไม่นำมาพิจารณา**



**Infographic แผนขับเคลื่อนโครงการถังขยะเปียก ลดโลกร้อน
ขององค์กรปกครองส่วนท้องถิ่น**

****

**แนวทางการส่งเสริมโครงการถังขยะเปียก ลดโลกร้อน**

**ขององค์กรปกครองส่วนท้องถิ่น ในชุมชนเมือง**